รายงานของผู้สอบบัญชีรับอนุญาต

เสนอต่อผู้ถือหุ้นและคณะกรรมการของบริษัท ซันไทยอุตสาหกรรมถุงมือยาง จำกัด (มหาชน)

ข้าพเจ้าได้ตรวจสอบงบดุลที่แสดงเงินลงทุนตามวิธีส่วนได้เสียและงบดุลเฉพาะกิจการ ณ วันที่ 31
ธันวาคม 2550 งบกำไรขาดทุนที่แสดงเงินลงทุนตามวิธีส่วนได้เสียและงบกำไรขาดทุนเฉพาะกิจการ
งบแสดงการเปลี่ยนแปลงในส่วนของผู้ถือหุ้นที่แสดงเงินลงทุนตามวิธีส่วนได้เสียและงบแสดงการเปลี่ยนแปลงในส่วนของผู้ถือหุ้นเฉพาะกิจการและ
งบกระแสเงินสดที่แสดงเงินลงทุนตามวิธีส่วนได้เสียและงบกระแสเงินสดเฉพาะกิจการ สำหรับปี
สิ้นสุดวันเดียวกันของบริษัท ซันไทยอุตสาหกรรมถุงมือยาง จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
งบการเงินตามวิธีส่วนได้เสียของบริษัท ซันไทยอุตสาหกรรมถุงมือยาง จำกัด (มหาชน) สำหรับปี
สิ้นสุดวันที่ 31 ธันวาคม 2549 ที่แสดงเปรียบเทียบตรวจสอบโดยผู้สอบบัญชีอื่น
ซึ่งแสดงความเห็นอย่างมีเงื่อนไขเกี่ยวกับการไม่ได้ตรวจสอบงบการเงิน สำหรับปี สิ้นสุดวันที่ 31
ธันวาคม 2549 ของบริษัทร่วมสามแห่ง
และให้ข้อสังเกตเพิ่มเติมเกี่ยวกับความไม่แน่นอนในเรื่องการดำเนินงานต่อเนื่องของกิจการตามรายงานลงวันที่
5 กุมภาพันธ์ 2550

ยกเว้นเรื่องที่จะกล่าวไว้ในวรรคที่สาม ข้าพเจ้าได้ปฏิบัติงานตรวจสอบตามมาตรฐานการสอบบัญชี
ที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการ
ทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้นตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ตามที่กล่าวไว้ในหมายเหตุประกอบงบการเงินข้อ 11 งบการเงินสำหรับปี สิ้นสุดวันที่ 31 ธันวาคม
2550 ของบริษัทร่วมในต่างประเทศสองแห่งไม่ผ่านการตรวจสอบโดยผู้สอบบัญชีรับอนุญาตอื่น
การถูกจำกัดขอบเขตการตรวจสอบดังกล่าวเป็นไปโดยสถานการณ์
เนื่องจากงบการเงินของบริษัทร่วมในต่างประเทศไม่จำเป็นต้องตรวจสอบโดยผู้สอบบัญชีทำให้ฝ่ายบริหารของบริษัทร่วมดังกล่าวไม่มีความจำเป็นต้องใช้งบการเงินที่ผ่านการตรวจสอบโดยผู้สอบบัญชี
โดยบัญชี
เงินลงทุนในหุ้นทุนของบริษัทร่วมในงบการเงินที่แสดงเงินลงทุนตามวิธีส่วนได้เสียและงบการเงินเฉพาะกิจการ
ณ วันที่ 31 ธันวาคม 2550 มีจำนวนเงินประมาณ 3.98 ล้านบาท และ 2.27 ล้านบาท ตามลำดับ
(คิดเป็นร้อยละ 0.44 ของสินทรัพย์รวมในงบการเงินที่แสดงเงินลงทุนตามวิธีส่วนได้เสียและร้อยละ
0.25 ของสินทรัพย์รวมในงบการเงินเฉพาะกิจการ)
และส่วนแบ่งผลกำไรจากเงินลงทุนในบริษัทร่วมดังกล่าวในงบการเงินที่แสดงเงินลงทุนตามวิธีส่วนได้เสีย
สำหรับปี สิ้นสุดวันที่ 31 ธันวาคม 2550 มีจำนวนเงินประมาณ 0.04 ล้านบาท (คิดเป็นร้อยละ
0.005 ของรายได้รวม)

ข้าพเจ้าเห็นว่า
ยกเว้นผลกระทบต่องบการเงินของรายการปรับปรุงที่อาจมีขึ้นตามที่กล่าวในวรรคที่สามต่องบการเงินที่แสดงเงินลงทุนตามวิธีส่วนได้เสียและงบการเงินเฉพาะกิจการ
สำหรับปี สิ้นสุดวันที่ 31 ธันวาคม 2550 งบการเงินข้างต้นนี้แสดงฐานะการเงิน ณ วันที่ 31
ธันวาคม 2550 และผลการดำเนินงานและกระแสเงินสดสำหรับปี สิ้นสุดวันเดียวกันของบริษัท
ซันไทยอุตสาหกรรมถุงมือยาง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไข ข้าพเจ้าขอให้สังเกตหมายเหตุประกอบงบการเงิน
ดังนี้

1. หมายเหตุประกอบงบการเงินข้อที่ 1
งบการเงินที่แสดงเงินลงทุนตามวิธีส่วนได้เสียและงบการเงินเฉพาะกิจการ ณ วันที่ 31 ธันวาคม
2550 บริษัทฯ มีหนี้สินหมุนเวียนสูงกว่าสินทรัพย์หมุนเวียนจำนวน 348.56 ล้านบาท
และมีขาดทุนสะสม จำนวน 391.33 ล้านบาท และจำนวน 393.05 ล้านบาท ตามลำดับ นอกจากนี้
ตามงบการเงินที่แสดงเงินลงทุนตามวิธีส่วนได้เสียและงบการเงินเฉพาะกิจการ สำหรับปี สิ้นสุดวันที่
31 ธันวาคม 2550 บริษัทฯ มีผลขาดทุนสุทธิจำนวน 89.13 ล้านบาท และจำนวน 89.17 ล้านบาท
ตามลำดับ ซึ่งปัจจัยดังกล่าวแสดงว่าบริษัทฯ
มีความไม่แน่นอนเกี่ยวกับความสามารถในการดำเนินงานต่อเนื่องของบริษัทฯ อย่างไรก็ตาม บริษัทฯ
จะสามารถดำเนินธุรกิจได้อย่างต่อเนื่องขึ้นอยู่กับความสามารถในการทำกำไรในอนาคต

2. บริษัทฯได้จัดทำงบดุลเฉพาะกิจการที่แสดงเงินลงทุนตามวิธีราคาทุน ณ วันที่ 31 ธันวาคม 2549
ขึ้นเพื่อเปรียบเทียบและปรับปรุงย้อนหลังเพื่อสะท้อนถึงการเปลี่ยนแปลงนโยบายบัญชีเกี่ยวกับการบันทึกเงินลงทุนในบริษัทร่วม
ตามที่กล่าวไว้ในหมายเหตุประกอบงบการเงินข้อที่ 5
ซึ่งข้าพเจ้าเห็นว่าการจัดทำงบการเงินและรายการปรับปรุงเพื่อจัดทำงบการเงินดังกล่าวมีความเหมาะสมและได้นำไปปรับปรุงงบการเงินเฉพาะกิจการตามควรแล้ว

  -----------------------------------------------------------------------
  บริษัท เอส.เค.แอคเคาน์แต้นท์ เซอร์วิสเซส จำกัด

  (นายสมชาย คุรุจิตโกศล)

  ผู้สอบบัญชีรับอนุญาต เลขที่ 3277
  -----------------------------------------------------------------------

กรุงเทพมหานคร

วันที่ 28 กุมภาพันธ์ 2551